পাম অ্যাভিনিউয়ের অশোকা হল স্কুলে আগুন

কলকাতা: তারাতলার আগুনের ২৪ ঘণ্টা কাটতে না কাটতে শহরে ফের আগুন। মঙ্গলবার দক্ষিণ কলকাতার পাম অ্যাভিনিউয়ের অশোকা হল স্কুলে আগুন (Fire Ashoka Hall School) লাগে। খবর পেয়ে ঘটনাস্থলে দু’টি ইঞ্জিন যায়। এদিন সকালে স্কুল থেকে হু হু করে ধোঁয়া বেরতে দেখা যায়। তবে স্কুল বন্ধ থাকায় কারও কোনও ক্ষতি হয়নি। বড় দুর্ঘটনা এড়ানো সম্ভব হয়েছে বলেই জানাচ্ছেন দমকলকর্মীরা।

মঙ্গলবার ওই স্কুলে চলছিল মেরামতির কাজ। কোনও ক্লাস চলছিল না। আচমকাই আগুন লেগে যায়। স্কুল থেকে হু হু করে ধোঁয়া বেরতে দেখা যায়। ধোঁয়ায় ঢেকে যায় গোটা স্কুল। ঘটনাস্থলে যায় দমকল। বেশ কিছুক্ষণের চেষ্টায় আগুন নিয়ন্ত্রণে আসে। দমকলকর্মীরা প্রাথমিকভাবে অনুমান করছেন, মেরামতির কাজ চলার সময় এসি থেকেই আগুন লেগে যায়। স্কুল কর্তৃপক্ষ জানানয়, রক্ষণাবেক্ষণের কাজ চলার জন্য স্কুল বন্ধ থাকায় পড়ুয়া এবং শিক্ষকদের কেউ স্কুলে যাননি। স্কুল বন্ধ থাকায় বড় বিপদ এড়ানো গিয়েছে। প্রসঙ্গত, সোমবার রাতে ভয়াবহ আগুন লাগে তারাতলার ঝুপড়িতে। আগুনে ভস্মীভূত হয়ে যায় ২৫টি ঝুপড়ি। গত রবিবার নারকেলডাঙায় আগুনের পুড়ে গোটা ঝুপড়ি ভস্মীভূত হয়ে যায়।

আরও পড়ুন:বিধানসভার লবিতে হুমায়ুন কবিরের হারানো আইফোন ফিরিয়ে দিল পুলিশ

অন্য খবর দেখুন